
_______________________________________________________________________________

Nr. 20 din 05. 01. 2022


REFERAT DE APROBARE
la PROIECTUL DE HOTĂRÂRE Nr. 2/ 05. 01. 2022 privind aprobarea organigramei şi a statului de funcţii  utilizate în cadrul aparatului de specialitate al primarului  Comunei Târguşor, Judeţul Constanţa pentru anul 2022


În conformitate cu prevederile art. 129 alin. (2) lit. a) coroborat cu alin. (3) lit. c) și art. 407, din Ordonanța de urgență a Guvernului României nr. 57/2019 privind Codul Administrativ, cu modificările ulterioare, în anul 2022  s-au impus unele modificări de structură a organigramei și a funcțiilor publice din aparatul de specialitate al primarului comunei Târgușor, județul Constanța, și anume:
· în cadrul compartimentului Buget, Finanțe, Contabilitae, Salarizare, Resurse umane, Impozite și taxe, al aparatului de specialitate al primarului comunei Târgușor, județul Constanța, au avut loc două promovări, în grad profesional și în clasă, cu respectarea prevederilor art. 476 – art. 485 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· urmare  a transformării funcției publice vacante de inspector, clasa I, grad profesional asistent din cadrul compartimentului Administrație Publică, într-o funcție publică inferioară, de execuție de inspector, clasa I, grad profesional debutant, s-a organizat, la nivelul instituției, concurs de recrutare pentru ocuparea acestei  funcții publice vacante de inspector, clasa I, grad profesional debutant. În urma concursului, candidatul declarat admis, a fost numit funcționar public debutant în cadrul compartimentului Administrație Publică;
· pe parcursul  anului 2021, funcția publică de execuție de inspector, clasa I, grad profesional asistent, din cadrul compartimentului Agricol, Cadastru, a devenit vacantă în urma demisiei funcționarului public ce ocupa această funcție;
· toate aceste modificări asupra funcțiilor publice de execuție din aparatul de specialitate al primarului comunei Târgușor, județul Constanța, s-au făcut cu încadrarea în numărul maxim de posturi aprobat pentru Primăria comunei Târgușor, județul Constanța  și cu încadrarea în fondurile bugetare alocate.
Astfel, având în vedere cele menționate, supun analizei și propun Consiliului local Târgușor adoptarea proiectului de hotărâre privind aprobarea organigramei și a statului de funcții din cadrul primăriei comunei Târgușor, județul Constanța, pentru anul 2022, în forma prezentată.


Inițiator,
P R I M A R,
Mădălina NEGRU

